stanford-oval/wikipedia huggingface dataset:
Suomen ralli 2005
Kilpailun tapahtumia

EK2 Lankamaalla Gianluigi Galli ajoi ulos. Samassa paikassa suistui myös Jani Paasonen.
EK5 Vellipohjassa raju hyppy loukkasi Marcus Grönholmin kartanlukijan Timo Rautiaisen selkää eikä tämä pystynyt lukemaan nuotteja. Myös Sebastien Loebin kartanlukija Daniel Elena loukkaantui samassa hypyssä lievemmin.  Vellipohjassa selkänsä loukkasi myös Sebastien Lindholmin kartanlukija Tomi Tuominen, mutta eri hypyssä kuin Rautiainen ja Elena.
Chris Atkinson keskeytti rallissa kolme kertaa: ensin perjantaina ohjausvarsi hajosi Ruuhimäessä, lauantaina hän ajoi ulos Moksi – Leustussa ja sunnuntaina tekninen vika pysäytti lopulta Kuohussa.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Marcus Grönholm |  Timo Rautiainen | Peugeot 307 WRC | 2:54.11,0 |  | 10 |
| 2. |  Sébastien Loeb |  Daniel Elena | Citroën Xsara WRC | 2:55.17,7 | +1.06,7 | 8 |
| 3. |  Markko Märtin |  Michael Park | Peugeot 307 WRC | 2:55.46,6 | +1.35,6 | 6 |
| 4. |  Petter Solberg |  Phil Mills | Subaru Impreza WRC 2005 | 2:56.19,0 | +2.08,0 | 5 |
| 5. |  Mikko Hirvonen |  Jarmo Lehtinen | Ford Focus RS WRC 04 | 2:56.24,6 | +2.13,6 | 4 |
| 6. |  Toni Gardemeister |  Jakke Honkanen | Ford Focus RS WRC 04 | 2:57.43,4 | +3.32,4 | 3 |
| 7. |  Harri Rovanperä |  Risto Pietiläinen | Mitsubishi Lancer WRC 05 | 2:58.38,9 | +4.27,9 | 2 |
| 8. |  François Duval |  Sven Smeets | Citroën Xsara WRC | 2:59.21,4 | +5.10,4 | 1 |
Lähde:
N-ryhmän voitti Aki Teiskonen.
Aiheesta muualla

Kuvia tai muita tiedostoja aiheesta Suomen ralli 2005 Wikimedia Commonsissa
Osakilpailut MM-rallikaudella 2005
Monte Carlo
Ruotsi
Meksiko
Uusi-Seelanti
Sardinia
Kypros
Turkki
Akropolis
Argentiina
Suomi
Saksa
Wales
Japani
Korsika
Katalonia
Australia
Rallin maailmanmestaruussarjan Suomen rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022  2023  2024
Sylvain Neuvel

| Sylvain Neuvel |
| --- | --- |

Henkilötiedot
Syntynyt: 1973 Quebec City
Kansalaisuus:  kanadalainen
Kirjailija
Tyylilajit:  tieteiskirjallisuus
Aiheesta muualla
Löydä lisää kirjailijoitaKirjallisuuden teemasivulta
Sylvain Neuvel on kanadalainen kirjailija ja kielitieteilijä. Hänen kirjansa Uinuvat jättiläiset julkaisuoikeudet on myyty kahdeksaantoista maahan.
Teokset > Themis-kansiot

Uinuvat jättiläiset (Sleeping Giants, 2016)
Heräilevät jumalat (Waking Gods, 2017)
Ei enempää kuin ihminen (Only Human, 2018)
Stichodactyla haddoni

| Stichodactyla haddoni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Alaluokka::  Kukkakorallit Hexacorallia
Lahko::  Merivuokot Actiniaria
Heimo::  Stichodactylidae
Suku::  Stichodactyla
Laji::  haddoni
Kaksiosainen nimi
 Stichodactyla haddoni  Saville-Kent, 1893 
Katso myös
   Stichodactyla haddoni Commonsissa 
Infobox OKNimi-testi OK: 
Stichodactyla haddoni on lyhytlonkeroinen, laakea merivuokko, jota pidetään joskus meriakvaariossa, missä se on yksi helppohoitoisimmista lajeista kuplavuokkojen ohella.
Ulkonäkö ja koko

Stichodactyla haddoni kasvaa 50–65 cm leveäksi. Se on kevyesti poimuttunut levy, jossa on muutaman millin mittaisia lonkeroita. Väri voi olla vihreä tai sininen. 
 Lonkerot ovat pyöreäpäisiä, vihreän tai ruskean sävyisiä. Levyn alapuolella oleva vuokon valkoinen kanta uppoaa pohjahiekkaan.
Levinneisyys

Stichodactyla haddoni on kotoisin Indopasifiselta merialueelta ja Punaiseltamereltä. Se elää hiekkapohjalla, mikä erottaa sen kivikossa elävästä lähisukulaisesta Stichodactyla mertensii.
Vesiolot

Tämä vuokko elää 24–27 °C:n lämpötiloissa.
Elinkumppanit

Zooxanthellae-panssarisiimalevät elävät merivuokon sisällä endosymbioosissa. Muutamat vuokkokalalajit elävät vuokon välittömässä läheisyydessä. Vaikka Stichodactyla haddonilla on niin lyhyet lonkerot, ettei kala voi piileksiä niiden välissä, vuokon voimakas polttava vaikutus riittää pelotteeksi, joka suojaa vuokkokaloja. Samanlaista suojaa hakevat myös erräät rapu- ja kardinaalikalalajit.
Aiheesta muualla

ITIS: Stichodactyla haddoni (englanniksi)
ZipcodeZoo: Stichodactyla haddoni (englanniksi)
Olga Oinola

Olga Oinola
Olga Adéle Oinola, vuoteen 1906 Johansson (2. heinäkuuta 1865 Leppävirta – 6. marraskuuta 1949) oli suomalainen kansakoulunopettaja.
Oinolan vanhemmat olivat maanmittari Josef Salomon Johansson ja Gustava Ehnberg. Oinola valmistui tyttökoulusta 1879, jatko-opistosta 1887. Hän teki opintomatkan Saksaan 1911 ja 1913.
Oinola oli Helsingin kaupungin yleisen suomalaisen kansakoulun opettaja 1888–1930, tyttöjen ammattikoulun äidinkielen ja terveysopin tuntiopettaja 1905–1923.
Hän oli myös monissa luottamustoimissa, kuten kaupunginvaltuuston jäsen (kok.) 1919–1920 ja 1931–1936, köyhäinhoitolautakunnan jäsen vuoteen 1936, Suomalaisen naisliiton keskushallituksen jäsen 1907–1949, puheenjohtaja 1913–1921 ja 1932–1934, Suomen opettajien raittiusliiton varapuheenjohtaja 1922–1932, puheenjohtaja 1932–1935, kunniajäsen 1935, Naisten raittiuskeskuksen varapuheenjohtaja 1921–1939, Naisopettajayhdistyksen puheenjohtaja vuodesta 1913.
Oinolan erityisen kiinnostuksen kohteita olivat yhteiskunnallinen työ, etenkin raittius- ja naisasia.
Onni Hämäläinen

| Onni Hämäläinen> Sotaministeri |
| --- | --- |
 Vennolan II hallitus 9.4.1921 - 3.9.1921  
Edeltäjä:  Bruno Jalander 
Seuraaja:  Bruno Jalander 
Henkilötiedot
Syntynyt: 3. huhtikuuta 1885 Turku
Kuollut: 17. syyskuuta 1954 (69 vuotta) Helsinki
Ammatti:  juristi
Onni Ferdinand Hämäläinen (3. huhtikuuta 1885 Turku – 17. syyskuuta 1954 Helsinki) oli sotaministerinä Vennolan II hallituksessa 1921. Hän ei edustanut mitään puoluetta, vaan oli ammattiministeri.
Hämäläisen vanhemmat olivat konemestari Johan Hämäläinen ja Eva Karolina Niskanen. Hän pääsi ylioppilaaksi Helsingin reaalilyseosta 1905. Hämäläinen kävi Konstantinovin sotaopiston Venäjällä, hänestä tuli aliluutnantti 1907 ja hänet sirrettiin reserviin 1909. Hän opiskeli sitten Helsingin yliopistossa suorittaen yleisen oikeustutkinnon ja ylemmän hallintotutkinnon 1913. Hämäläinen sai varatuomarin arvon 1922.
Hämäläinen osallistui ensimmäiseen maailmansotaan venäläisessä insinöörirykmentissä. Suomen itsenäistymisen jälkeen hän palveli Suomen armeijassa ja sotaministeriössä eri tehtävissä 1918–1921 ja hänestä tuli everstiluutnantti 1919. Sotaministerinä Hämäläinen oli 1921. Hän oli sittemmin yleisen revisio-oikeuden asessorina 1923–1931 ja valtion revisiolaitoksen osastopäällikkönä 1931–1947. Viimeksi Hämäläinen toimi asianajajana Helsingissä vuodesta 1947 alkaen.
Suomi–Ruotsi-maaottelu 1927

Suomi–Ruotsi-maaottelu vuonna 1927 käytiin Tukholmassa Tukholman Olympiastadionilla 10. ja 11. syyskuuta. Vain miehet kilpailivat.
Tulokset

| Lopputulokset | pisteet |
| --- | --- |
Suomi: 86
Ruotsi: 98
| Laji | 1>  | 2>  | 3>  | 4>  |
| --- | --- | --- | --- | --- |
| 100 m | I. Helle (S) 10,9 | S. Pettersson (R) 11,0 | H. Sjöström (R) 11,0 | A. Tavast (S) 11,1 |
| 200 m | S. Pettersson (R) 22,0 | E. Lindqvist (R) 22,3 | E. Åström (S) 22,4 | L. Vahander (S) 22,6 |
| 400 m | E. Åström (S) 49,9 | N. Engdahl (R) 50,1 | H. Ekqvist (S) 50,7 | C-E. Lindeström (R) 50,9 |
| 800 m | E. Byléhn (R) 1.57,1 | H. Lagerström (S) 1.57,6 | A. Svensson (R) 1.58,1 | H. Ekqvist (S) 1.58,9 |
| 1500 m | E. Borg (S) 3.57,6 | H. Lagerström (S) 3.39,8 | G. Sjögren (R) 4.00,1 | N. Eklöf (R) 4.04,3 |
| 5000 m | N. Eklöf (R) 15.10,9 | A. Kinnunen (S) 15.33,3 | B. Öhrn (R) 15.37,5 | M. Korpela (S) 16.01,4 |
| 10000 m | K. Matilainen (S) 32.12,0 | B. Öhrn (R) 32.13,0 | E. Rastas (S) 32.15,8 | E. Stenfeldt (R) 32.17,4 |
| 110 m aidat | S. Pettersson (R) 14,9 | E. Wennström (R) 15,0 | B. Sjöstedt (S) 15,0 | E. Wilén (S) 16,5 |
| 1000 m viesti | Ruotsi (Sjöström, Lindqvist, Pettersson, Engdahl) 1.56,5 | Suomi (Helle, Vahander, Åström, Ekqvist) 1.57,1 |  |  |
| Korkeus | A. Wahlstedt (S) 190 | B. Nilsson (R) 185 | H. Adolfsson (R) 185 | P. Yrjölä (S) 180 |
| Seiväs | E. Nilsson (R) 370 | H. Lindblad (R) 360 | V. Salo (S) 360 | J. Lindroth (S) 340 |
| Pituus | O. Hallberg (R) 722 | E. Svensson (R) 681 | V. Tuulos 667 | P. Sandström (S) 658 |
| Kolmiloikka | V. Tuulos (S) 14,81 | V. Rainio (S) 14,68 | J. Öberg (R) 14,09 | G. Nilsson (R) 13,69 |
| Kuula | B. Jansson (R) 15,08 | A. Wahlstedt (S) 14,93 | K. Järvinen (S) 14,33 | H. Jansson (R) 13,87 |
| Kiekko | A. Kivi (S) 43,07 | B. Fastén (R) 42,95 | V. Niittymaa (S) 41,85 | R. Wolmer (R) 41,40 |
| Moukari | O. Skiöld (R) 53,85 | C. Lindh (R) 52,02 | E. Eriksson (S) 47,67 | P. Hildén (S) 41,61 |
| Keihäs | E. Penttilä (S) 63,45 | G. Lindström (R) 61,71 | E. Wahlström (R) 59,35 | H. Nummi (S) 56,0 |
Lisätietoa

taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
lajeissa pisteet: 5,3,2,1; viestissä pisteet 5,3
kuulan ja moukarin voittotulos oli Ruotsin ennätys
Sjöstedtin aika 110m:n aidoissa parempi kuin Suomen ennätys, mutta aitoja kaatui 2 kpl
1000 m:n viesti koostui seuraavasti: 100m + 200m + 300m + 400m
Palkintojenjako 11.9. Hasselbackenin ravintolassa.
Onni Högnabba

Onni Sämund Högnabba (10. maaliskuuta 1926 – 6. lokakuuta 1999 Teerijärvi) oli suomenruotsalainen pelimanni ja kansanmusiikin säveltäjä.
Olga Orgonista

| Mitalit | Mitalit | Mitalit |  |
| --- | --- | --- | --- |
|  Olga Orgonista vuonna 1930. |  Olga Orgonista vuonna 1930. |  Olga Orgonista vuonna 1930. |  |
Maa:   Unkari
Naisten taitoluistelu
| MM-kilpailut  | MM-kilpailut  | MM-kilpailut  |  |
|  Hopeaa | Berliini 1931 | pariluistelu |  |
|  Pronssia | Budapest 1929 | pariluistelu |  |
| EM-kilpailut  | EM-kilpailut  | EM-kilpailut  |  |
|  Kultaa | Wien 1930 | pariluistelu |  |
|  Kultaa | Sankt Moritz 1931 | pariluistelu |  |
Olga Orgonista (22. helmikuuta 1901 Budapest – 20. marraskuuta 1978) oli unkarilainen taitoluistelija ja Euroopan mestari.
Orgonista kilpaili pariluistelussa yhdessä Sándor Szalayn kanssa. He voittivat kaksi ensimmäistä pariluistelun Euroopan mestaruutta vuosina 1930 ja 1931, MM-pronssia vuonna 1929 ja MM-hopeaa vuonna 1931. Viimeisenä arvokilpailuvuonnaan 1932 pari sijoittui neljänneksi Lake Placidin talviolympialaisissa ja MM-kilpailuissa. Unkarin mestaruuden Orgonista ja Szalay voittivat kolmesti peräkkäin vuosina 1928–1930.
Onni Karhunen

Onni Aukusti Karhunen (13. heinäkuuta 1881 Vesanto – 26. toukokuuta 1937 Helsinki) oli suomalainen osuustoiminnan parissa työskennellyt juristi.
Karhusen vanhemmat olivat kauppias Torsten Karhunen ja Agatha Lyytinen ja puoliso vuodesta 1912 Kerttu Maria Palojärvi. Matemaatikko Kari Karhunen oli heidän poikansa. Ylioppilaaksi Karhunen tuli Kuopion klassillisesta lyseosta ja kirjoittautui vuonna 1901 opiskelijaksi Helsingin yliopiston lainopilliseen tiedekuntaan. Hän valmistui lakitieteen kandidaatiksi 1907, jolloin hän meni Pellervo-Seuran sihteeriksi, toimien usean vuoden ajan Hannes Gebhardin lähimpänä työtoverina. Pellervo-Seuran toimitusjohtaja Karhunen oli vuodesta 1922 vuoteen 1928. Hän oli Osuuskassojen Keskuslainarahasto-osakeyhtiön 2. johtaja 1928–1937 ja Osuuskassojen Keskusliiton toimitusjohtaja 1933–1937. Pellervo-seuran johtokunnan jäsen ja varapuheenjohtaja Karhunen oli 1929–1937.
Synnytysmasennus

Synnytyksen jälkeinen masennus (usein synnytysmasennus) tarkoittaa synnytyksen jälkeisten kuukausien aikana alkavaa masennusta. Se on eri asia kuin baby blues, heti synnytyksen jälkeen muutamassa päivässä alkava ja yleensä päiviä tai viikkoja kestävä alakulo.
Äideistä 10–15 % ja isistä 10 % kärsii synnytyksen jälkeisestä masennuksesta. Tyypillisimmin sitä esiintyy kolmen ensimmäisen kuukauden aikana. Isiä usein rasittavat työn ja perheen ristiriitaiset vaatimukset.
Äidissä tuntomerkkejä ovat laskenut mieliala, ärtyisyys, itkuisuus ja unihäiriöt, ja vuorovaikutuksesta vauvan kanssa voi olla vaikea kokea iloa. Neuvolasta voi hakea apua, ja toipumisennuste on yleensä hyvä. Masennusta ehkäisee, jos isovanhemmat tai muut auttavat kiireessä.
Vauvan syntymä saattaa aiheuttaa naiselle valtavan henkisen järkytyksen, vaikka siitä ei juuri olla puhuttu. Vasta viime aikoina synnytysmasennuksesta on voitu keskustella avoimemmin, eikä sitä enää hävetä samalla tavalla kuin ennen. Osa tästä järkytyksestä johtuu hormonitoiminnan äkillisestä muutoksesta, jolle osa naisista on herkempiä. Synnytysmasennus eroaa synnytyksen jälkeisestä alakulosta eli baby bluesista siten, että masennus jatkuu yli kaksi viikkoa ja siihen liittyy vakavampia oireita. Hyvin monelle, ellei jopa useimmille, masennus tulee täytenä yllätyksenä.
Synnytysmasennukseen sairastunut äiti tuntee itsensä alavireiseksi, elämänilonsa menettäneeksi ja tuskaiseksi. Hänellä saattaa esiintyä pelkotiloja tai pakkoajatuksia, paniikkia, ahdistusta ja kuolemaan liittyviä ajatuksia tai toiveita. Hänen ruokahalunsa voi muuttua selvästi ja näkyy joko laihtumisena tai lihomisena. Äiti tuntee syyllisyyttä, potee alemmuudentunnetta ja saattaa kärsiä muistin heikkenemisestä tai päättäväisyyden puutteesta. Mielihyvän ja elämänilon tunteet ovat poissa, keskittymiskyky on heikko. Unettomuus tai jopa liiallinen nukkuminen ovat yleisiä oireita.
Varsin tarkasti ei vielä tiedetä, miksi joku sairastuu ja toinen ei. Voi olla, että sairastumisessa ei ole yhtä yhteistä tekijää vaan että lukuisat tekijät yhdessä aiheuttavat masennuksen. Riskitekijöitä on useita, esimerkiksi aiemmin sairastettu masennus, kumppanin tuen puute (tai kumppanin puute), vaativa vauva, sairas vauva, äidin omat lapsuusajan traumat tai elämäntilanteen huonoksi kokeminen. Nainen kuitenkin voi kärsiä synnytysmasennuksesta, vaikka mikään näistä ei pitäisi hänen kohdallaan paikkaansa ja vaikka mitään erikoista tai havaittavaa syytä ei olisi.
Yksi syy, joka voi aiheuttaa äidin raskauden jälkeistä masennusta, voi olla raudanpuute, sillä raskausaika tyhjentää äidin rautavarastoja. Raudanpuutteen oireita voi olla ”aivosumu”, väsymys ja ärtyneisyys.
Aiheesta muualla

Äimä ry - Äidit irti synnytysmasennuksesta
Depressio, Potilasopas
Depressio, Käypä hoito -suositus (Arkistoitu – Internet Archive)
Masennus mielialahäiriönä (Arkistoitu – Internet Archive)
Omar Larrosa

| 0 | 1 | 2 |
| --- | --- | --- |

Henkilötiedot
Koko nimi: Omar Rubén Larrosa
Syntymäaika: 18.11.1947
Syntymäpaikka: Lanús, Argentiina
Pelipaikka: keskikenttä
Seura
Seura: Boca Juniors
Tehtävä: apulaisvalmentaja
Maajoukkue
| 1977-1978 | Argentiina | 11 maaottelua (0 maalia) |
Valmennusura
2010: Boca Juniors
 Seurajoukkueuran tilastot kattavat vain kansalliset sarjat.
Omar Ruben Larrosa (s. 18. marraskuuta 1947, Lanús, Buenos Aires) on entinen argentiinalainen jalkapalloilija, joka nykyisin toimii Boca Juniorsin apulaisvalmentajana. Parhaiten hänet muistettaneen vuoden MM-turnauksen 1978 voittajajoukkueen jäsenenä.
Octave Lapize

Lapize vuonna 1913.
Octave Lapize (24. lokakuuta 1887 Montrouge, Ranska – 14. heinäkuuta 1917 Toul, Ranska) oli ranskalainen maantie- ja ratapyöräilijä. Hän voitti pronssia ratapyöräilyn sadan kilometrin kilpailussa vuoden 1908 kesäolympialaisissa Lontoossa sekä vuoden 1910 Ranskan ympäriajon kokonaiskilpailun. Ranskan ympäriajon voitossa hän saavutti 4 700 kilometrin pituisessa kilpailussa 28,680 kilometrin keskituntinopeuden.
Lapize ylsi muihin merkittäviin voittoihin Pariisi–Roubaix'ssa (1909, 1910, 1911), Pariisi–Toursissa (1911) ja Pariisi–Brysselissä (1911, 1912, 1913).
Lapize kuoli ensimmäisessä maailmansodassa 29-vuotiaana.
Operaatio Flavius

Operaatio Flavius oli Britannian erikoisjoukkojen Special Air Servicen (SAS) operaatio Irlannin tasavaltalaisarmeijan (IRA) terroristeja vastaan 6. maaliskuuta 1988. IRA:n jälkikäteen ilmoittaman määritelmän mukaan Danny McCann, Mairead Farrell ja Sean Savage olivat "aktiivisia vapaaehtoisia". He olivat aseettomina Gibraltarilla, kun SAS-joukot ampuivat Farrelliin viisi luotia, McCanniin neljä ja Savageen ainakin 16.
Euroopan ihmisoikeustuomioistuin totesi Britannian valtion syylliseksi liialliseen voimankäyttöön.
Olga Osol

Olga Osol (24. toukokuuta 1905 Lappeenranta – 6. lokakuuta 1994 Espoo) oli Arabian tehtaiden muotoilija, keraamikko ja suomalaisen posliinitaiteen merkittävä kehittäjä. Arabian tehtailla ollessaan hän suunnitteli muun muassa Myrna-astiaston, jota valmistettiin miltei 70 vuotta. Hän teki koko elämäntyönsä Arabian tehtaassa, josta hän jäi eläkkeelle vuonna 1971.
Osol syntyi suomenvenäläiseen perheeseen. Hänen isänsä oli Latviasta kotoisin, ja ilmeisesti siitä johtuen myös Olga puhui suomea murtaen. Hänet kiinnitettiin vuonna 1926 Arabian tehtaalle Greta Lisa Jäderholm-Snellmanin apulaiseksi. Hänestä tuli Arabialla käsinkoristamo-osaston johtaja. Osastosta tuli myöhemmin vuonna 1943 taideteollisuusosasto. Hän suunnitteli Myrna-astiaston vuonna 1938 kansanomaiseksi astiastoksi, ja se sai nimensä Myrna Loyn mukaan, joka oli yksi sen ajan supertähdistä ja syntynyt sattumalta samana vuonna kuin Olga.
Aiheesta muualla

Onko Arabian astiassasi kaunis kukkakuvio? Saattaa kertoa materiaalin virheestä Ilta-Sanomat.  15.5.2016. Viitattu 9.3.2019.
Suppusuu

| Suppusuu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Tetrakalat Characiformes
Heimo::  Sukkulatetrat Lebiasinidae
Suku::  Nannostomus
Laji::  beckfordi
Kaksiosainen nimi
 Nannostomus beckfordi  Günther, 1872 
Katso myös
   Suppusuu Wikispeciesissä   Suppusuu Commonsissa 
Infobox OKNimi-testi OK: 
Suppusuu (Nannostomus beckfordi) on sukkulatetrojen heimoon kuuluva kala. Sitä kutsutaan joskus myös punasuppusuuksi.
Koko ja ulkonäkö

Suppusuu kasvaa 6 senttimetrin mittaiseksi. Sen kyljessä on musta vaakaraita, muuten kalan yleisväri on kullanruskea. Pyrstön tyvessä ja mustan raidan alapuolella on hiukan punaista.
Alkuperä

Suppusuu on kotoisin Etelä-Amerikasta.
Käyttäytyminen ja lisääntyminen

Suppusuu on parvikala, ja parvessa pitää olla vähintään kuusi, mielellään kymmenen yksilöä. Akvaariossa pitäisi olla tumma pohja ja paljon kasveja. Akvaariolla olisi hyvä olla kokoa vähintään 60 litraa kymmenen kalan pikku parvelle. Suppusuilla on mielenkiintoinen pörräävä kolibrimainen uintitapa: välillä ne pörräävät paikoillaan ja sitten taas liikkuvat jonkin matkaa eteenpäin, ja sitten taas pörräävät paikoillaan. Suppusuu on ainoa suppusuulaji, joka lisääntyy melko helposti kotiakvaariossa, kunhan olosuhteet ovat sille mieleiset. Suppusuut jättävät kudun oman onnensa nojaan heti kutemisen jälkeen.
Vesiolot ja ravinto

Suppusuulle sopii pehmeä ja hapan vesi, jonka pH:n pitäisi olla alle 7. Se syö luonnossa hyönteisiä, eikä voi akvaariossa hyvin pelkällä kuivaruoalla, vaan tarvitsee pakasteruokaa tai eläviä hyönteisiä.
Aiheesta muualla

Veden Alla (Arkistoitu – Internet Archive)
Operaatio Freshman

Operaatio Freshman (keltanokka) oli liittoutuneiden operaatio natsi-Saksan ydinohjelman estämiseksi.
Operaatio Freshman käynnistyi 19. marraskuuta 1942. Tarkoituksena oli pudottaa purjelentokoneista 15 miestä operaatio Grousen miesten seuraksi. Huonossa säässä koneet syöksyivät maahan ja Gestapo (natsien poliisi) nappasi henkiin jääneet. Grousen miehillä oli parempi tuuri – he selvisivät talvesta luolan suojissa jäkälää syöden.
Sähköinen tietojenkäsittely

Sähköinen tietojenkäsittely tai automaattinen tietojenkäsittely (ATK, engl. electronic data processing, ruots. Automatisk databehandling) tarkoittaa automatisoitujen menetelmien käyttöä kaupallisen tiedon käsittelyyn. Tyypillisesti tämä tarkoittaa yksinkertaisia ja toistuvia toimintoja suurten tietomassojen käsittelyyn samankaltaiselle informaatiolle. Esimerkkitapauksia ovat varastotiedon käsittely (inventaario), pankkitapahtumat, lentoliikenteen paikkavaraukset ja laskutus.
Sähköistä tietojenkäsittelyä kutsutaan nykyään myös tietotekniikaksi (IT) tai tieto- ja viestintäteknologiaksi (ICT).
Historia

Varhainen käyttötapaus oli 1800-luvun Herman Hollerithin kehittämä menetelmä Baltimoren kaupungin kuolleisuustilastojen käsittelyyn. Hollerith kehitti mekaanisesti käsitellyn reikäkortin ja aloitti yrityksen reikäkorttikoneiden suunnitteluun, myyntiin ja ylläpitoon mutta ei niiden valmistukseen.
Hollerith myi yrityksensä vuonna 1911 yritysryppäälle, josta tuli IBM vuonna 1924 ja jonka liiketoiminnan ytimessä reikäkortit olivat vuoteen 1962 saakka.
Aiheesta muualla

Den Automatiska Databehandlings Teknik (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Electronic data processing & sv:Automatisk databehandling
Jäljennös Hollerithin lajittelukoneesta.
Käännös suomeksi
Omar Jama

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Omar Hassan Jama
Syntymäaika: 21. toukokuuta 1998 (ikä 26)
Syntymäpaikka: Helsinki, Suomi
Pelipaikka: keskikenttä
Pituus: 175 cm
Junioriseurat
- 2005: HJK
Seurat
| Vuodet | Seura | O | (M) |
| 2015 | HJK | 0 | (0) |
| 2015–2016 | Klubi-04 | 40 | (3) |
| 2017–2018 | PS Kemi | 20 | (0) |
| 2018– | VPS |  |  |
| Yhteensä | Yhteensä | 60 | (3) |
Maajoukkue
| 2014 | Suomi U16 | 2 | (0) |
| 2014 | Suomi U17 | 4 | (0) |
| 2016 | Suomi U18 | 4 | (0) |
| 2016 | Suomi U19 | 2 | (0) |
 Seurajoukkueuran tilastot kattavat vain kansalliset sarjat, päivitetty 13. syyskuuta 2017.  Maajoukkueuran tilastot päivitetty 13. syyskuuta 2017.
Omar Hassan Jama (s. 21. toukokuuta 1998 Helsinki) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan keskikentän pelaaja. Jamalla on myös Somalian kansalaisuus.
Jama pelasi kaudet 2015 ja 2016 HJK:n reservijoukkueessa Kakkosessa. Hän teki tammikuussa 2017 sopimuksen Veikkausliigajoukkue PS Kemin kanssa.
Olga Ogarkova

| Olga Ogarkova> Henkilötiedot |
| --- | --- |
Syntynyt: 1988 Astrahan
Kansalaisuus:   Venäjä  Espanja
Kyokushin-ottelija
Aktiivisena:  2005–
Pituus:  170 cm
Paino:  63 kg
Painoluokka:  keskisarja
Kätisyys:  oikea
| Mitalit> Maa:   Venäjä.Nuorten kyokushin.Venäjän mestaruuskilpailut  | Mitalit> Maa:   Venäjä.Nuorten kyokushin.Venäjän mestaruuskilpailut  | Mitalit> Maa:   Venäjä.Nuorten kyokushin.Venäjän mestaruuskilpailut  | Maa:   Venäjä> Nuorten kyokushin. |
| --- | --- | --- | --- |
|  Pronssia | Pietari 2006 | +55 kg |  |
Olga Ogarkova (s. 1988 Astrahan) on venäläis-espanjalainen keskisarjan karateka. Hän sijoittui EM-kilpailuissa parhaimmillaan kuudenneksi.
Kilpaura

Nuorten tasolla Ogarkova saavutti vuoden 2006 Venäjän mestaruuskilpailuissa pronssia 16–17-vuotiaiden sarjassa. Hän voitti mitaliottelussa Valentina Spiridonovan.
Marraskuussa 2022 Ogarkova edusti Espanjaa Euroopan Openissa, jotka käytiin avoimessa painoluokassa. Hän voitti avauskierroksella Beata Szulakin ja hävisi toisella kierroksella Greta Szalaille, joka voitti turnauksessa pronssia.
Ossi Helander

Ossi Kaarlo Henrik Helander (s. 2. syyskuuta 1969 Kestilä) on suomalainen seiväshyppääjä ja valmentaja. Hän edusti Kestilän Kisa-Veikkoja ja Oulun Pyrintöä. Häntä valmensivat Erkki Helander, Risto Astala, Rauli Pudas ja hän itse.
Helander jäi loppukilpailussa ilman tulosta Sudburyn alle 20-vuotiaiden MM-kilpailuissa 1988. Hän sai pronssia Kalevan kisoissa 1990 ennätyksellään 535. Sisäradoilla hän hyppäsi parhaimmillaan 523 helmikuussa 1992.
Helander valmentaa muun muassa Elina Lampelaa ja Tatu Pussilaa.